**Дзень здароўя ў КСУП “Слава працы”**

[Грамадства](http://diatlovonews.by/category/gramadstva/) [Свежыя навіны](http://diatlovonews.by/category/svezhyja-naviny/)

[11.03.2020](http://diatlovonews.by/2020/03/dzen-zdaro-ya-ksup-slava-pracy/)[administrator](http://diatlovonews.by/author/admin/)145

**На прадпрыемстве “Слава працы” прайшоў Дзень здароўя пад назвай “Здаровы лад жыцця ‒ залог здароўя”.**



Яго арганізатарамі сталі спецыялісты раённага Цэнтра гігіены і эпідэміялогіі. Мерапрыемства адбылося ў рамках раённага праекта для працаздольнага насельніцтва [“Здаровы лад жыцця ‒ залог сацыяльнай паспяховасці”](http://diatlovonews.by/2019/12/zdarovy-lad-zhyccya-zalog-sacyyalnaj-paspyahovasci/).

У ходзе Дня здароўя валеолаг райЦГЭ Наталля Юрэня пазнаёміла ўдзельнікаў мерапрыемства з асноўнымі правіламі здаровага ладу жыцця і расказала, як ён можа значна палепшыць фізічны і эмацыянальны стан. Яна прывяла вынікі даследавання наконт выяўлення асноўных фактараў рызыкі неінфекцыйных захворванняў ‒ STEPS, ‒ якія праводзіліся ў нашай краіне для працаздольнага насельніцтва.



Таксама спецыялісты закранулі статыстыку захворванняў у арганізацыі за 2019 год і адзначылі, што часцей за ўсё працоўнікі прадпрыемства “Слава працы” мелі праблемы з сістэмай кровазвароту і органамі дыхання. Яны далі адпаведныя рэкамендацыі наконт прафілактыкі такіх захворванняў і іншых інфекцыйных і неінфекцыйных хваробаў.

**Марыя ПАПОВА**

**Подписывайтесь на телеграм-канал «Гродно Медиа Group» по короткой ссылке**[**@GrodnoMediaGroup**](https://telegram.me/GrodnoMediaGroup)